Zuma se opportunistiese aantygings het ten minste gedeeltelik gespruit uit ’n projek genaamd die Bybelprojek wat in die 1980’s deur die gewese intelligensiehoof Moe Shaik gelei is. Nou stel Shaik oplaas sy kant van die saak. Hy beskryf sy verhouding met die Nagtegaal, ’n afvallige lid van die veiligheidspolisie wat inligting vir die ondergrondse stryd verskaf het, en neem lesers op ’n wipwarit deur die onstuimigste en onsekerste dele van die laaste dae van apartheid en die oorgangstydperk. Shaik praat openlik oor hoe dit was om saam met Zuma te werk, en oor sy broers se berugte verhoudings met hom. ’n Moet-lees.